98/725/YUTP: Yhteinen kanta 14 päivältä joulukuuta 1998, jonka neuvosto on määritellyt Euroopan unionista tehdyn sopimuksen J.2 artiklan perusteella riippumattomia tiedotusvälineitä vastaan Jugoslavian liittotasavallassa toimivia henkilöitä koskevista rajoittavista toimenpiteistä



Virallinen lehti nro L 345 , 19/12/1998 s. 0001 - 0002



YHTEINEN KANTA 14 päivältä joulukuuta 1998, jonka neuvosto on määritellyt Euroopan unionista tehdyn sopimuksen J.2 artiklan perusteella riippumattomia tiedotusvälineitä vastaan Jugoslavian liittotasavallassa toimivia henkilöitä koskevista rajoittavista toimenpiteistä (98/725/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, sekä katsoo, että neuvosto tuomitsi 26 päivänä lokakuuta 1998 annetuissa päätelmissään Jugoslavian liittotasavallan viranomaisten toiminnan riippumattomia tiedotusvälineitä vastaan, Serbian parlamentin hyväksymä julkista tiedonvälitystä koskeva laki, joka koskee pääasiassa muita kuin valtion valvomia tiedotusvälineitä, on kansainvälisesti hyväksyttyjen normien vastainen ja on jälleen uusi askel demokratian periaatteiden tukahduttamisessa, neuvosto vakuutti uudelleen 9 päivänä marraskuuta 1998 annetuissa päätelmissään, että Euroopan unioni on päättänyt edelleen vakaasti tukea demokratiaa ja ilmaisun vapautta Jugoslavian liittotasavallassa, ja kehotti Jugoslavian liittotasavallan ja Serbian viranomaisia saattamaan tiedotusvälineitä koskevan lainsäädäntönsä Euroopan neuvoston normien mukaiseksi, neuvosto sopi 7 päivänä joulukuuta 1998 annetuissa päätelmissään viisumikiellon määräämisestä niille Jugoslavian liittotasavallan ja Serbian viranomaisille, jotka ovat vastuussa riippumattomien tiedotusvälineiden tukahduttamisesta Jugoslavian liittotasavallassa, sekä sopi siitä, että tämän toimenpiteen ohessa olisi tuettava riippumattomia tiedotusvälineitä, ja viisumikielto on tarkoitus poistaa sen jälkeen, kun Jugoslavian liittotasavalta on lakkauttanut riippumattomien tiedotusvälineiden vastaiset tukahduttamistoimenpiteet, ON MÄÄRITELLYT TÄMÄN YHTEISEN KANNAN: 1 artikla 1. Liitteessä olevassa luettelossa mainituista henkilöistä, joiden on todettu olevan vastuussa Serbian julkista tiedonvälitystä koskevan lain laatimisesta, täytäntöönpanosta, puolustamisesta tai sen poliittisesta hyväksikäytöstä, tehdään ilmoitus, jotta voitaisiin evätä heidän pääsynsä jäsenvaltioiden alueelle. 2. Muita johtavassa asemassa olevia Jugoslavian liittotasavallan ja Serbian edustajia, jotka ovat vastuussa riippumattomien tiedotusvälineiden vastaisista tukahduttamistoimista, lisätään liitteessä olevaan luetteloon, jos Jugoslavian liittotasavallan viranomaiset eivät vastaa Euroopan unionin vaatimuksiin. Neuvosto pitää luetteloa ajan tasalla Jugoslavian liittotasavallan tilanteen kehittymisen mukaan. 2 artikla Neuvosto kumoaa tämän yhteisen kannan sen jälkeen, kun riippumattomien tiedotusvälineiden vastaiset tukahduttamistoimenpiteet Jugoslaviassa on lakkautettu. 3 artikla Tämä yhteinen kanta tulee voimaan päivänä, jona se hyväksytään. 4 artikla Tämä yhteinen kanta julkaistaan virallisessa lehdessä. Tehty Brysselissä 14 päivänä joulukuuta 1998. Neuvoston puolesta W. MOLTERER Puheenjohtaja LIITE Vojislav Seselj, Serbian varapääministeri Aleksandar Vucic, Serbian tiedotusministeri Miljkan Karlicic, Serbian apulaistiedotusministeri Dusanka Djogo-Antonovic, Serbian apulaistiedotusministeri Miodrag Popovic, Serbian apulaistiedotusministeri Dragolljub Jankovic, Serbian oikeusministeri Gorica Gajevic, Serbian sosialistipuolue, pääsihteeri Zeljko Simic, Serbian sosialistipuolue Zivota Zvetkovic, Serbian sosialistipuolue Ivica Dacic, Serbian sosialistipuolue, puhemies Slavko Veselinovic, Serbian sosialistipuolue, Serbian sosialistipuolueen hallituksen tiedotus- ja propagandaneuvoston johtaja Stevo Dragisic, Serbian radikaalipuolue Tomislav Nikolic, Serbian radikaalipuolue, Serbian varapääministeri Natasa Jovanovic, Serbian radikaalipuolue, OSumadijan aluejohtaja Milovan Bojic, Jugoslavian vasemmistopuolueiden liitto, Serbian varapääministeri Zivorad Djordjevic, Jugoslavian vasemmistopuolueiden liitto, Borba-sanomalehden kustantaja Ivan Markovic, Jugoslavian vasemmistopuolueiden liitto, puhemies Milorad Radevic, Isänmaallisen Belgrad-federaation johtaja, Serbian arkiston johtaja, oikeudenkäynnin kantaja 23. lokakuuta 1998. Bratislava Buba-Morina, Jugoslavian vasemmistopuolueiden liitto, Serbian pakolaisvaltuutettu, Jugoslavian naisten liiton johtaja, oikeudenkäynnin kantaja 7. marraskuuta 1998.